***IX. Békés Megyei Középiskolai Matematikaverseny***

***2016/2017***

***9. évfolyam***

1. Egy tízes számrendszerben felírt négyjegyű számból kivonjuk azt a háromjegyű, majd kétjegyű, végül egyjegyű számot, amelyet az eredeti szám utolsó, utolsó kettő, illetve utolsó három számjegyének elhagyásával kapunk. Mi volt az eredeti szám, ha a kivonások után *1794*-et kapunk?
2. Fából készült, *zöldre* festett téglatestet, melynek minden élének mérőszáma *egész szám,* lapjaival párhuzamos síkokkal szétvágtuk *egységnyi* élű kis kockákra. Azt tapasztaltuk, hogy azon kis kockák száma, amelyeknek van *zöld* lapjuk, megegyezik azon kis kockák számával, amelyeknek egyetlen lapja sem zöld. A téglatest egy csúcsából kiinduló két éle *8* illetve *14* egység hosszúságú. Mekkora a téglatest ugyanebből a csúcsából kiinduló harmadik éle?
3. Számológép használata nélkül állapítsd meg, hogy az *A* vagy a *B* tört a nagyobb!

 

1. Legyen *ABCD* négyzet területe *1* egység! Jelölje *P* az *AB* oldal negyedelőpontját,
*Q* a *BC* oldal harmadolópontját és *R* a *CD* oldal felezőpontját! Határozd meg a *PQR*
háromszög területét!
2. *András* és *Béla* sakkoznak. *Andrásnak* *6* másodperccel kevesebb, *Bélának* *10* másodperccel több időre van szüksége ahhoz, hogy saját sakkfiguráit felállítsa a sakktáblára, mint amennyi időre akkor lenne szükségük, ha az összes sakkfigurát közösen raknák fel.
Mennyi idő alatt tudja felrakni *András* és *Béla* a saját sakkfiguráit?

***********Sikeres munkát kívánunk!***